ร้าน bar italia มีหลายสาขานะคะ วันนี้มาทานสาขาctw ชั้น6 ตรงข้ามกับ on the table เพราะตั้งใจจะมาดูหนังที่นี่ และคุณพ่อรีเควสอยากทานพาสต้า พอดีจำได้ว่าเคยมาทานร้านนี้ครั้งสองครั้ง แล้วอาหารก้ออร่อยถูกปาก บรรยากาศสบายๆคนไม่เยอะเหมือนร้านอื่น เลยตกลงใจเลือกเป็นร้านนี้ค่ะ

สำหรับเมนูที่สั่งมาวันนี้จะเป็นแบบคอร์สราคา 390 บาท ซึ่งรวม appertizer,main course, dessert ตัวเด่นๆของร้านเอาไว้ ถ้ามาช่วงกลางวัน แนะนำเป็นเซตแบบนี้คุ้มกว่ามากๆค่ะ

ซึ่งอาหารที่เลือกมาก้อจะมี
- ceasar salad อันนี้น้ำสลัดโอเคอร่อยได้มาตรฐาน
- สลัดปูนิ่ม อันนี้น้ำสลัดอร่อย ปู่นิ่มทอดมาได้กรอบไม่อมน้ำมันดีค่ะ
- ซุปเห็ด รสอ่อนไปนิด แต่พอเติมเกลือพริกไทยหน่อยก้ออร่อยขึ้นเยอะค่ะ
- ซุปลอปสเตอร์ เมนูนี้เห็นน้องชอบมาก ทานเกลี้ยงจานเลยทีเดียวค่ะ
- สปาเกตตี้คาร์โบนาร่า ให้มาเยอะดี แต่ตัวซอสค่อนข้างแห้งและจืดไปหน่อย ต้องทานร้อนๆ ถ้าทิ้งไว้เย็นจะแห้งและเริ่มเลี่ยน สั่งมาเหมือนกัน 2 จาน ก้อทานไม่หมดทั้งคู่เลยค่ะ
- อันนี้จำชื่อเมนูจริงๆไม่ได้ จะเป็นปลากะพงย่างทานคู่มันบดและผักต่างๆ เมนูนี้ไม่ได้ชิมแต่คุณแม่บอกว่าโอเคอยู่ค่ะ
- ลาซานย่าเนื้อ จานนี้ทำนานสุด และก้อผิดหวังสุด เพราะตัวลาซานย่าทำมาค่อนข้างเละ รสชาติโอเค แต่แย่ตรงเจอกระดูกชิ้นเล็กๆแข็งๆในเนื้อบดด้วยอ่ะค่ะ คุณพ่อเลยเรียกพนง.มาดู เค้าก้อขอโทษ แล้วเดินจากไปเหมือนไม่มีอะไรเกิดขึ้น 5555
ทำให้เราได้รู้ว่า เด่วนี้เวลาจะทานอะไร พวกเราคงต้องระวังตัวกันเองให้มากขึ้นแล้วค่ะ

ส่วนของหวานในเซต เลือกเป็นพานาคอตต้าเหมือนกัน ตัวซอสเป็นรสราสเบอรี่ เปรี้ยวหวานหอมกำลังดี อร่อยใช้ได้เลยค่ะ
นอกจากนี้ก้อได้สั่ง profiterol มาทานเพิ่ม เป็นเหมือนเอแคลร์สอดไส้ไอศครีมเจลาโต้ ราดซอสราสเบอรี่ ซึ่งตัวไอศครีมเราสามารถเลือกรสเองได้ เลยเลือกเป็นแนวเปรี้ยวๆอย่าง มิกซ์เบอรี่ มะม่วง และสตรอเบอรี่โยเกิร์ตค่ะ ส่วนรสชาติตัวแป้งเอแคลร์ออกจะแห้งและแข็งไปหน่อย แต่พอทานกับไอศครีมก้อโอเคขึ้นค่ะ ส่วนไอศครีมธรรมดานะคะ ที่ชอบสุดจะเป็นมะม่วง ทานแล้วหอมๆหวานสดชื่นดีค่ะ

สรุป รสชาติอาหารที่มาทานวันนี้โดยรวมค่อนข้างเปลี่ยนไปจากครั้งก่อนที่เคยมาทานนะคะ แต่ก้อไม่รู้ว่าเป็นแค่บางเมนูรึเปล่า ถ้าคิดว่ามาทาน set lunch ราคา 390 บาท แล้วได้อาหารประมาณนี้ก้อถือว่ายังโอเคอยู่ค่ะ ^^